Armeenia rahvuskangelane

Armeenia rahvuskangelane (armeenia keeles Հայաստանի ազգային հերոս) on Armeenia Vabariigi kõrgeim riiklik aunimetus. 

Armeenia rahvuskangelase aunimetus asutati 1994. aastal. See antakse erakordsete teenete eest Armeenia Vabariigi ees riigi- ja õiguskaitse valdkonnas ning oluliste rahvuslike väärtuste loomisel.

Aunimetusega käib kaasas Isamaa orden. Seisuga september 2014 on aunimetus antud 15 inimesele, üheksale neist postuumselt.

Rahvuskangelased

 1994 – Vazgen I (1908–1994), Armeenia Apostliku Kiriku katolikoss (1955–1994) – "eriliste teenete eest rahvuslike ja vaimsete väärtuste säilitamisel ja kasvatamisel".
 1994 – Viktor Hambardzumjan, rahvusvahelise mainega astrofüüsik – "ülemaailmse tähtsusega teaduslike väärtuste loomise ja teaduse organiseerimisel osutatud eriliste teenete eest ning ühiskondliku tegevuse eest rahvuse hüvanguks".
 1994 – Alex Manoogian (1901–1996), armeenia päritolu USA ettevõtja ja filantroop, tegeles heategevusega armeenia rahva kasuks – "rahvusliku tähtsusega eriliste teenete eest ja pikaajalise ning viljaka tegevuse eest rahvuse hüvanguks".
 1996 – Monthe Melkhonjan (1957–1993), USAs sündinud Mägi-Karabahhi sõjast osavõtja (üksuse komandör). Hukkus lahingus. Artshahhi kangelane (postuumselt 1999). 
 1996 – Dživan Abrahamjan (1961–1991), Mägi-Karabahhi sõjast osavõtja (üksuse komandör). Hukkus lahingus. 
 1996 – Vitja Ajvazjan (1955–1990), Mägi-Karabahhi sõjast osavõtja, tapeti Jerevanis koos Geghaznik Mikhajeljaniga.
 1996 – Movses Gorgisjan (1961–1990), vabadusvõitluse juhte ja poliitik, Armeenia kaitseväe eelkäija "Iseseisvuse armee" looja. Tapeti Erashis.
 1996 – Thathul Krpejan (1965–1991), Mägi-Karabahhi sõjast osavõtja (üksuse komandör). Hukkus lahingus.
 1996 – Geghaznik Mikhajeljan (1951–1990), Mägi-Karabahhi sõjast osavõtja (üksuse komandör). Tapeti Jerevanis koos Vitja Ajvazjaniga.
 1996 – Jura Poghosjan (1961–1992), Mägi-Karabahhi sõjast osavõtja (üksuse komandör). Hukkus lahingus. Artshahhi kangelane (postuumselt 2002).
 1999 – Karen Demirtšjan (1932–1999), Armeenia Rahvuskogu esimees. Hukkus 27. oktoobril 1999 terrorirünnakus Armeenia parlamendihoones. Maetud Komitasi panteoni. 
 1999 – Vazgen Sargsjan (1959–1999), Armeenia kaitseminister (1995–1999), alates juunist 1999 peaminister. Hukkus 27. oktoobril 1999 terrorirünnakus Armeenia parlamendihoones. Artshahhi kangelane (1998). Maetud Jerlaburi.
 2004 – Charles Aznavour (1924–2018), armeenia päritolu Prantsuse laulja ja ühiskonnategelane – "panuse eest Armeenia esindamisel laias maailmas ja eriliste teenete eest riigi ees, ühtlasi ka seoses 80. sünniaastapäevaga".
 2004 – Kirk Kerkorian (1917–2015), armeenia päritolu USA ettevõtja, miljardär. Toetas Artshahhi võitlust iseseisvuse eest, annetas Artshahhi fondi miljoneid dollareid. Rahvuskangelaseks sai "eriliste teenete eest ja Armeenia ülesehitusele suunatud tegevuse eest".
 2008 – Nikolai Rõžkov (s. 1929), Venemaa Föderatsiooninõukogu liige, oli NSV Liidu Ministrite Nõukogu esimees (1985–1990) – "olulise panuse eest 1988. aasta Spitaki maavärina tagajärgede kõrvaldamisel ja maavärinajärgses ülesehitustöös".
2017 – Eduardo Eurnekián (s. 1932), armeenia päritolu Argentina miljardär
2017 – Hovhannes Tšhekhidžjan (s. 1928), dirigent, koorimeister ja helilooja, professor, NSV Liidu rahvakunstnik

Märkus
 Paksus kirjas aastaarvud on postuumselt aunimetuse saanud hukkunud rahvuskangelaste surma-aastad.

Välislingid
Национальные герои Армении mayrhayastan.am (vene keeles)
Николаю Рыжкову присвоено звание "Национальный Герой Армении" newsarmenia.ru (vene keeles)
Monte Melkonian video Tribute youtube.com (inglise keeles)
Vazgen Sargsyan youtube.com (armeenia keeles)
Terrorirünnak 27.10.1999 Armeenia parlamendihoones youtube.com (armeenia keeles)

Armeenia
Aunimetused